o anca soło l'é un talent show tełevisivo italian in onda sui canałi Mediaset dal 2001 e presentà da Maria De Filippi e da Luca Zanforlin. Autori del programa i xe Maria De Filippi, Luca Zanforlin, Federico "Chicco" Sfondrini, Mauro Monaco e Peppi Nocera. El programa el vien registrà a Roma, inte i studi de Cinecittà. Dal programa xe ussìi toxi diventai poi cantanti famosi come Marco Carta, Valerio Scanu, Emma Marrone e Alessandra Amoroso. Formuła del programa El programa se presenta come na sorta de scoła, dove vien insegnà el canto e el bało . Łe lexión le vien impartìe da professionisti de ła materia, come ła cantante Grazia Di Michele, el diretore d'orchestra Giuseppe Vessicchio e i produtori discografici Mara Maionchi e Rudy Zerbi pal canto, e Garrison Rochelle, Steve La Chance , Alessandra Celentano e Luciano Cannito pal bało. Ła reçitaxión vigneva invesse insegnà, tra i altri, da l'atrice Fioretta Mari. I toxi che partecipa al programa, come in altri reality show, i vien seguìi costantemente da łe tełecamere . El programa se svolge in do fasi: inte ła prima fase, i "studenti", par 'ndar vanti, i ga da sostegnere dei esami e i połe essere anca mandai via dai so' insegnanti opure i połe essere sfidà da dei concorenti "esterni" a ła "scoła" che i aspira a ciapare el so' posto; ła seconda fase, ciamà ła fase "serałe", ła prevede invesse che, na volta a ła setimana, vegna eliminà uno o do concorenti , finché no i resta in 3 o 4 concorenti, che i se xuga ła vitoria finałe ne l'ultima puntata. Dal 2006, i toxi i xe divisi in squadre: inte ła fase inixiałe l'esito de ła sfida a squadre determina chi che ga da 'ndare in sfida, inte ła fase finałe chi che ris-cia de vignere nominà e de 'ndare diretamente casa. Ła gara a squadre no se ga disputà inte ła fase "serałe" de l'edixion 2011/2012. Da l'edision del 2010/2011 a l'edision del 2011/2012, ghe xe stà do vinçidori, uno pal canto e uno pal bało. Inte l'edixion 2011/2012, inte ła fase serałe xe stà xontà ła gara dei cosideti "big", o sia dei toxi che gaveva parteçipà inte łe preçedenti edision e che dopo ga 'vudo suceso inte el mondo de ła mùxica. Vinçidori de łe varie edision 2001/2002: Dennis Fantina 2002/2003: Giulia Ottonello 2004/2005: Antonino Spadaccino 2006/2007: Federico Angelucci 2008/2009: Alessandra Amoroso 2010/2011: Virginio Simonelli / Denny Lodi 2011/2012: Gerardo Pulli / Giuseppe Gioffrè / Alessandra Amoroso 2012/2013: Moreno Donadoni 2013/2014: Deborah Iurato 2015/2016: Sergio Sylvestre 2016/2017: Riccardo Marcuzzo 2020/2021: Giulia Stabile 2021/2022: Luigi Strangis 2022/2023: Mattia Zenzola 2023/2024: Sarah Toscano.